CELEX: 32021R2266
Language: lt
Date: 2021-12-17 00:00:00
Title: Komisijos įgyvendinimo reglamentas (ES) 2021/2266 2021 m. gruodžio 17 d. kuriuo nustatomos Tarybos direktyvos 92/83/EEB taikymo taisyklės dėl nepriklausomų smulkiųjų alkoholinių gėrimų gamintojų patvirtinimo ir pasitvirtinimo akcizų taikymo tikslais

2021 12 20   
               
               
                  LT
               
               
                  Europos Sąjungos oficialusis leidinys
               
               
                  L 455/26
               
            
         KOMISIJOS ĮGYVENDINIMO REGLAMENTAS (ES) 2021/2266
         2021 m. gruodžio 17 d.
         kuriuo nustatomos Tarybos direktyvos 92/83/EEB taikymo taisyklės dėl nepriklausomų smulkiųjų alkoholinių gėrimų gamintojų patvirtinimo ir pasitvirtinimo akcizų taikymo tikslais
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 1992 m. spalio 19 d. Tarybos direktyvą 92/83/EEB dėl akcizų už alkoholį ir alkoholinius gėrimus struktūrų suderinimo (1), ypač į jos 23a straipsnio 4 dalį,
         kadangi:
         
                     (1)
                  
                  
                     Direktyvoje 92/83/EEB nustatytos sąlygos, kuriomis užtikrinamas alkoholio apmokestinimo vidaus rinkos sukūrimas ir veikimas;
                  
               
                     (2)
                  
                  
                     Tarybos direktyva (ES) 2020/1151 (2), kuria iš dalies pakeista Direktyva 92/83/EEB, valstybių narių turima galimybė taikyti sumažintus akcizo tarifus, kuri galiojo tik nepriklausomų smulkiųjų gamintojų nedideliais kiekiais gaminamam alui ir etilo alkoholiui, išplėsta, kad būtų įtraukti ir kiti smulkiųjų gamintojų nedideliais kiekiais gaminami alkoholiniai gėrimai. Pagal Direktyvos 92/83/EEB 23a straipsnio 1 dalį, valstybės narės, gavusios prašymą, turi jų teritorijoje įsisteigusiems nepriklausomiems smulkiesiems gamintojams išduoti metinį pažymėjimą, kuriuo patvirtina gamintojo bendrą metinės produkcijos apimtį ir jo atitiktį Direktyvoje 92/83/EEB nustatytiems kriterijams (toliau – pažymėjimas). Siekiant palengvinti gamintojams suteikto nepriklausomo smulkiojo gamintojo statuso pripažinimą visose valstybėse narėse, pažymėjimai turi būti rengiami naudojant bendrą formą;
                  
               
                     (3)
                  
                  
                     pageidautina, kad nepriklausomiems smulkiesiems gamintojams pažymėjimus išduotų valstybė narė, kurioje jie yra įsisteigę. Siekiant sumažinti administracinę naštą, tikslinga numatyti galimybę nepriklausomiems smulkiesiems gamintojams pasitvirtinti patiems su sąlyga, kad valstybės narės ėmėsi tinkamų priemonių siekdamos išvengti išsisukinėjimo nuo sistemos, jos vengimo ar piktnaudžiavimo ja;
                  
               
                     (4)
                  
                  
                     siekiant palengvinti nepriklausomo smulkiojo gamintojo statuso pripažinimą, administraciniame dokumente, naudojamame gabenant prekes pagal Tarybos direktyvos 2008/118/EB (3) IV arba V skyrių, turėtų būti pateikiama nuoroda į nepriklausomo smulkiojo gamintojo pažymėjimą, kaip reikalaujama Direktyvos 92/83/EEB 23a straipsnio 1 dalyje;
                  
               
                     (5)
                  
                  
                     siekiant paaiškinti, kokie įrodymai turi būti naudojami tuo atveju, kai nepriklausomi smulkieji gamintojai pasitvirtina patys, būtina nurodyti informaciją, kuri turi būti pateikta administraciniame dokumente ir supaprastintame administraciniame lydraštyje, naudojamuose gabenant prekes pagal Direktyvos 2008/118/EB IV arba V skyrių;
                  
               
                     (6)
                  
                  
                     šio reglamento taikymas turėtų būti atidėtas iki 2022 m. sausio 1 d., kad būtų galima jį suderinti su nacionalinių priemonių, priimtų perkeliant Direktyvą (ES) 2020/1151 į nacionalinę teisę, taikymu;
                  
               
                     (7)
                  
                  
                     šiame reglamente nustatytos priemonės atitinka Akcizų komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Nepriklausomo smulkiojo gamintojo pažymėjimas
            Nepriklausomo smulkiojo gamintojo pažymėjimo, nurodyto Direktyvos 92/83/EEB 23a straipsnio 1 dalyje (toliau – pažymėjimas), forma nustatyta šio reglamento priede.
         
         
            2 straipsnis
            Nuoroda į pažymėjimą administraciniame dokumente, naudojamame gabenant prekes pagal Direktyvos 2008/118/EB IV skyrių
            Darant nuorodą į pažymėjimą administraciniame dokumente, naudojamame gabenant prekes pagal Direktyvos 2008/118/EB IV skyrių, pagal Komisijos reglamento (EB) Nr. 684/2009 (4) I priedo 1 lentelę parengtame administraciniame dokumente turi būti pateikiama ši informacija:
            
                        a)
                     
                     
                        17l lauke: formuluotė „Aprašytą produktą pagamino“ ir atitinkamai vienas iš šių terminų:
                        
                                    a)
                                 
                                 
                                    „patvirtinta nepriklausoma maža alaus darykla“;
                                 
                              
                                    b)
                                 
                                 
                                    „patvirtintas nepriklausomas smulkusis vyno gamintojas“;
                                 
                              
                                    c)
                                 
                                 
                                    „patvirtintas nepriklausomas smulkusis fermentuotų gėrimų, išskyrus vyną ir alų, gamintojas“;
                                 
                              
                                    d)
                                 
                                 
                                    „patvirtintas nepriklausomas smulkusis tarpinių produktų gamintojas“;
                                 
                              
                                    e)
                                 
                                 
                                    „patvirtinta nepriklausoma maža degtinės darykla“;
                                 
                              
                  
                        b)
                     
                     
                        18e lauke: pažymėjimo dokumento rūšis;
                     
                  
                        c)
                     
                     
                        18f lauke: pažymėjimo serijos numeris.
                     
                  
         
            3 straipsnis
            Nuoroda į pažymėjimą administraciniame dokumente, naudojamame gabenant prekes pagal Direktyvos 2008/118/EB V skyrių
            
               1.   Darant nuorodą į pažymėjimą administraciniame dokumente, naudojamame gabenant prekes pagal Direktyvos 2008/118/EB V skyrių, pagal Komisijos reglamentą (EEB) Nr. 3649/92 (5) parengto supaprastinto administracinio lydraščio 14 lauke nurodomas pažymėjimo serijos numeris ir formuluotė „Pažymėjimas, suteiktas“, po kurios įrašomas vienas iš šių terminų:
               
                           a)
                        
                        
                           „nepriklausomai mažai alaus daryklai“;
                        
                     
                           b)
                        
                        
                           „nepriklausomam smulkiajam vyno gamintojui“;
                        
                     
                           c)
                        
                        
                           „nepriklausomam smulkiajam fermentuotų gėrimų, išskyrus vyną ir alų, gamintojui“;
                        
                     
                           d)
                        
                        
                           „nepriklausomam smulkiajam tarpinių produktų gamintojui“;
                        
                     
                           e)
                        
                        
                           „nepriklausomai mažai degtinės daryklai“.
                        
                     
            
               2.   Tais atvejais, kai gabenamos prekės apima įvairius alkoholinius gėrimus, o sumažintus akcizus ketinama taikyti tik kai kuriems iš jų, pagal Reglamentą (EEB) Nr. 3649/92 parengto supaprastinto administracinio lydraščio 14 lauke pateikiamas nepriklausomo smulkiojo gamintojo pagamintų alkoholinių gėrimų komercinis aprašas.
            
         
         
            4 straipsnis
            Nepriklausomų smulkiųjų gamintojų pasitvirtinimas
            Jei nepriklausomi smulkieji gamintojai atitinka Direktyvos 92/83/EEB 4 straipsnio 2 dalyje, 9a straipsnio 2 dalyje, 13a straipsnio 4 dalyje, 18a straipsnio 3 dalyje arba 22 straipsnio 2 dalyje nustatytas apibrėžtis ir valstybė narė leidžia savo teritorijoje įsisteigusiems nepriklausomiems smulkiesiems gamintojams pasitvirtinti patiems, administraciniame dokumente pagal šio reglamento 5 ir 6 straipsnius nurodomas gamintojo statusas ir jo metinė produkcija.
         
         
            5 straipsnis
            Administracinio dokumento pildymo reikalavimai tais atvejais, kai pagal Direktyvos 2008/118/EB IV skyrių gabenamų prekių gamintojas pasitvirtina pats
            
               1.   Kai prekės gabenamos pagal Direktyvos 2008/118/EB IV skyrių, pagal Reglamento (EB) Nr. 684/2009 I priedo 1 lentelę parengto administracinio dokumento 17l lauke nepriklausomo smulkiojo gamintojo statusas deklaruojamas įrašu: „Patvirtinama, kad aprašytą produktą pagamino“ ir atitinkamai vienu iš šių terminų:
               
                           a)
                        
                        
                           „nepriklausoma maža alaus darykla“;
                        
                     
                           b)
                        
                        
                           „nepriklausomas smulkusis vyno gamintojas“;
                        
                     
                           c)
                        
                        
                           „nepriklausomas smulkusis fermentuotų gėrimų, išskyrus vyną ir alų, gamintojas“;
                        
                     
                           d)
                        
                        
                           „nepriklausomas smulkusis tarpinių produktų gamintojas“;
                        
                     
                           e)
                        
                        
                           „nepriklausoma maža degtinės darykla“.
                        
                     
            
               2.   Kai alkoholinių gėrimų siuntėjas nėra pats pasitvirtinęs nepriklausomas smulkusis gamintojas, 17l lauke taip pat nurodomas Tarybos reglamento (ES) Nr. 389/2012 (6) 19 straipsnio 1 dalyje nurodytos keitimosi akcizų duomenimis sistemos numeris (SEED numeris) arba gamintojo pridėtinės vertės mokesčio mokėtojo kodas (PVM mokėtojo kodas).
               SEED numeris yra su akcizais susijusio leidimo numeris, kurį suteikė Reglamento (ES) Nr. 389/2012 19 straipsnio 1 dalyje nurodytos kompetentingos institucijos. Tarybos direktyvos 2006/112/EB (7) 214 straipsnyje nurodytas PVM mokėtojo kodas nurodomas tik tada, kai nepriklausomas smulkusis gamintojas neturi SEED numerio;
            
            
               3.   Smulkiojo nepriklausomo gamintojo metinė alkoholinių gėrimų produkcija deklaruojama pagal Reglamento (EB) Nr. 684/2009 I priedo 1 lentelę parengto administracinio dokumento 17n lauke. Kiekis nurodomas hektolitrais, išskyrus etilo alkoholio, kurio kiekis nurodomas gryno alkoholio hektolitrais.
            
         
         
            6 straipsnis
            Administracinio dokumento pildymo reikalavimai tais atvejais, kai pagal Direktyvos 2008/118/EB V skyrių gabenamų prekių gamintojas pasitvirtina pats
            Kai prekės gabenamos pagal Direktyvos 2008/118/EB V skyrių, pagal Reglamentą (EEB) Nr. 3649/92 parengto supaprastinto administracinio lydraščio 14 lauke pateikiama ši informacija:
            
                        a)
                     
                     
                        nepriklausomo smulkiojo gamintojo statusas, naudojant formuluotę „Patvirtinama, kad aprašytą produktą pagamino“ ir atitinkamai vieną iš šių terminų:
                        
                                    a)
                                 
                                 
                                    „nepriklausoma maža alaus darykla“;
                                 
                              
                                    b)
                                 
                                 
                                    „nepriklausomas smulkusis vyno gamintojas“;
                                 
                              
                                    c)
                                 
                                 
                                    „nepriklausomas smulkusis fermentuotų gėrimų, išskyrus vyną ir alų, gamintojas“;
                                 
                              
                                    d)
                                 
                                 
                                    „nepriklausomas smulkusis tarpinių produktų gamintojas“;
                                 
                              
                                    e)
                                 
                                 
                                    „nepriklausoma maža degtinės darykla“;
                                 
                              
                  
                        b)
                     
                     
                        bendra metinė produkcija hektolitrais, išskyrus etilo alkoholio, kurio bendra metinė produkcija nurodoma gryno alkoholio hektolitrais;
                     
                  
                        c)
                     
                     
                        jei alkoholinių gėrimų siuntėjas nėra gamintojas, – pasitvirtinusio nepriklausomo smulkiojo gamintojo SEED numeris arba PVM mokėtojo kodas, kaip nustatyta šio reglamento 5 straipsnio 2 dalyje;
                     
                  
                        d)
                     
                     
                        jei gabenamos prekės apima įvairius alkoholinius gėrimus, o sumažintus akcizus ketinama taikyti tik kai kuriems iš jų, – nepriklausomo smulkiojo gamintojo pagamintų alkoholinių gėrimų komercinis aprašas.
                     
                  
         
            7 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2022 m. sausio 1 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. gruodžio 17 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 316, 1992 10 31, p. 21.
         
            (2)  2020 m. liepos 29 d. Tarybos direktyva (ES) 2020/1151, kuria iš dalies keičiama Direktyva 92/83/EEB dėl akcizų už alkoholį ir alkoholinius gėrimus struktūrų suderinimo (OL L 256, 2020 8 5, p. 1).
         
            (3)  2008 m. gruodžio 16 d. Tarybos direktyva 2008/118/EB dėl bendros akcizų tvarkos, panaikinanti Direktyvą 92/12/EEB (OL L 9, 2009 1 14, p. 12).
         
            (4)  2009 m. liepos 24 d. Komisijos reglamentas (EB) Nr. 684/2009, kuriuo įgyvendinamos Tarybos direktyvos 2008/118/EB nuostatos, susijusios su akcizais apmokestinamų prekių, kurioms pritaikytas akcizų mokėjimo laikino atidėjimo režimas, gabenimo kompiuterinėmis procedūromis (OL L 197, 2009 7 29, p. 24).
         
            (5)  1992 m. gruodžio 17 d. Komisijos reglamentas (EEB) Nr. 3649/92 dėl supaprastinto administracinio lydraščio, skirto Bendrijos viduje judantiems akcizu apmokestinamiems produktams, kurie išleisti vartojimui išsiuntimo valstybėje narėje (OL L 369, 1992 12 18, p. 17).
         
            (6)  2012 m. gegužės 2 d. Tarybos reglamentas (ES) Nr. 389/2012 dėl administracinio bendradarbiavimo akcizų srityje ir panaikinantis Reglamentą (EB) Nr. 2073/2004 (OL L 121, 2012 5 8, p. 1).
         
            (7)  2006 m. lapkričio 28 d. Tarybos direktyva 2006/112/EB dėl pridėtinės vertės mokesčio bendros sistemos (OL L 347, 2006 12 11, p. 1).
      
      
         
            PRIEDAS
            
               EUROPOS SĄJUNGA
            
            
               AKCIZO TAIKYMO PAŽYMĖJIMAS, SKIRTAS NEPRIKLAUSOMIEMS SMULKIESIEMS ALKOHOLINIŲ GĖRIMŲ GAMINTOJAMS
            
            (Tarybos direktyvos 92/83/EEB 23a straipsnis)
            
                        
                           Serijos numeris:
                        
                     
                  
                        
                                    
                                       1.
                                    
                                 
                                 
                                    NEPRIKLAUSOMO SMULKIOJO GAMINTOJO IDENTIFIKACINIAI DUOMENYS
                                 
                              
                  
                        Pavadinimas/vardas, pavardė
                     
                  
                        Gatvės pavadinimas ir namo Nr.
                     
                  
                        Pašto kodas, vietovė
                     
                  
                        Įsisteigimo valstybė narė
                        SEED numeris/PVM mokėtojo kodas
                     
                  
                        
                                    
                                       2.
                                    
                                 
                                 
                                    ALKOHOLINIŲ GĖRIMŲ, DĖL KURIŲ PRAŠOMA IŠDUOTI AKCIZO TAIKYMO PAŽYMĖJIMĄ, APRAŠAS
                                 
                              
                  
                         
                     
                     
                         
                     
                     
                         
                     
                  
                         
                     
                     
                        Alkoholinių gėrimų rūšis
                     
                     
                        Aprašas
                     
                     
                        Bendra metinė produkcija
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                  
                        
                                    
                                       3.
                                    
                                 
                                 
                                    KOMPETENTINGOS INSTITUCIJOS IDENTIFIKACINIAI DUOMENYS
                                 
                              Pavadinimas
                        Įstaigos nuorodos numeris (jei yra)
                        Adresas
                        Telefono numeris
                        E. pašto adresas
                     
                  
                        
                                    
                                       4.
                                    
                                 
                                 
                                    KOMPETENTINGOS INSTITUCIJOS PATVIRTINIMAS
                                 
                              Toliau pasirašiusi nacionalinė institucija patvirtina:
                        
                                    —
                                 
                                 
                                    1 lauke paminėto nepriklausomo smulkiojo gamintojo bendrą metinę produkciją, aprašytą 2 lauke;
                                 
                              
                                    —
                                 
                                 
                                    kad 1 lauke nurodytas nepriklausomas smulkusis gamintojas atitinka Direktyvos 92/83/EEB 4 straipsnio 2 dalyje, 9a straipsnio 2 dalyje, 13a straipsnio 4 dalyje, 18a straipsnio 3 dalyje ir 22 straipsnio 2 dalyje (priklausomai nuo atvejo) nustatytus kriterijus.
                                 
                              
                  
                         
                     
                     
                         
                     
                     
                         
                     
                     
                         
                     
                     
                        Pasirašančiojo asmens vardas, pavardė ir pareigos
                     
                  
                        Vieta, data
                     
                     
                        Antspaudas (jei taikoma)
                     
                     
                        Parašas
                     
                  
               Aiškinamosios pastabos
            
            
                        1.
                     
                     
                        Šis pažymėjimas yra dokumentas, kuriuo patvirtinamas sumažinto akcizo tarifo taikymas nepriklausomų smulkiųjų gamintojų pagamintiems alkoholiniams gėrimams, kaip nurodyta Direktyvos 92/83/EEB 23a straipsnyje. Kiekvienam nepriklausomam smulkiajam gamintojui per metus surašomas vienas pažymėjimas, skirtas pagamintiems visų rūšių alkoholiniams gėrimams.
                     
                  
                        2.
                     
                     
                        Pažymėjimo formos matmenys – 210×297 mm. Prireikus forma spausdinama ant balto popieriaus, kuriame nėra mechaninės plaušienos.
                     
                  
                        3.
                     
                     
                        Pažymėjimas pildomas įskaitomai ir taip, kad įrašai būtų neištrinami. Neleidžiama trinti ir rašyti ant viršaus. Pažymėjimas pildomas valstybės narės, kurioje įsisteigęs nepriklausomas smulkusis gamintojas, pripažinta kalba. Pripažinta kalba – viena iš kalbų, oficialiai vartojamų valstybėje narėje, kurioje įsisteigęs nepriklausomas smulkusis gamintojas, arba bet kuri kita oficialioji Sąjungos kalba, kurią ta valstybė narė tuo tikslu paskelbė priimtina.
                     
                  
                        4.
                     
                     
                        Kai pažymėjimas surašomas kita nei paskirties valstybės narės pripažinta kalba, tos valstybės narės institucijų prašymu gavėjas kartu su juo pateikia vertimą. Valstybė narė gali savo nuožiūra atleisti nuo pareigos pateikti vertimą.
                     
                  
                        5.
                     
                     
                        Serijos numerį sudaro 14 skaitmenų. Jis prasideda dviem skaitmenimis, nurodančiais metus, kuriais sertifikatas išduotas; po jų nurodomas valstybės narės identifikavimo numeris ir dviraidis dokumentą išdavusios šalies kodas pagal Reglamento (EB) Nr. 684/2009 II priedo 3 punktą; toliau pateikiamas unikalus atpažinties kodas, kurį sudaro 10 simbolių raidinis skaitmeninis nacionalinis numeris, suteiktas valstybės narės, kurioje įsisteigęs nepriklausomas smulkusis gamintojas. Serijos numerio pavyzdys: 22ES01ABCD234E.
                     
                  
                        6.
                     
                     
                        Pažymėjimo 1 lauke nurodomi nepriklausomam smulkiajam gamintojui identifikuoti reikalingi atitinkami duomenys, įskaitant jo SEED numerį. PVM mokėtojo kodas nurodomas tik jei nepriklausomas smulkusis gamintojas neturi SEED numerio.
                     
                  
                        7.
                     
                     
                        Pažymėjimo 2 lauke kompetentinga institucija nurodo bendrą metinę nepriklausomo smulkiojo gamintojo alkoholinių gėrimų, dėl kurių prašoma išduoti pažymėjimą, produkciją, atsižvelgdama į tai, kad:
                        
                                    a)
                                 
                                 
                                    alkoholinio gėrimo rūšis turi būti nurodyta pagal šį Direktyvoje 92/83/EEB pateiktą sąrašą:
                                    
                                                i)
                                             
                                             
                                                alus;
                                             
                                          
                                                ii)
                                             
                                             
                                                vynas;
                                             
                                          
                                                iii)
                                             
                                             
                                                kiti nei vynas ir alus fermentuoti gėrimai;
                                             
                                          
                                                iv)
                                             
                                             
                                                tarpiniai produktai;
                                             
                                          
                                                v)
                                             
                                             
                                                etilo alkoholis;
                                             
                                          
                              
                                    b)
                                 
                                 
                                    gali būti pateiktas produkto aprašas. Pateiktas tarpinių produktų ir kitų fermentuotų gėrimų aprašas turėtų atitikti Direktyvos 92/83/EEB 13a straipsnio 2 ir 3 dalis ir 18a straipsnio 2 dalį;
                                 
                              
                                    c)
                                 
                                 
                                    alkoholinio gėrimo kiekis išreiškiamas hektolitrais, išskyrus etilo alkoholio, kurio kiekis nurodomas gryno alkoholio hektolitrais.
                                 
                              
                  
                        8.
                     
                     
                        Pažymėjimo 3 lauke nurodomi kompetentingai institucijai identifikuoti reikalingi atitinkami duomenys, įskaitant, kai taikytina, muitinės įstaigos identifikavimo kodą, kaip nustatyta Reglamento (EB) Nr. 684/2009 II priedo 5 punkte.
                     
                  
                        9.
                     
                     
                        Kompetentingos institucijos gali atleisti nuo pareigos antspauduoti išduotą sertifikatą, jei jo autentiškumas patvirtinamas kitomis priemonėmis, pavyzdžiui, elektroniniu parašu.